Krisen har vist, at vi skal være mere omstillingsparate, og at der er brug for både kloge hænder og hoveder. Allerede nu kan vi gå i gang med styrke os til fremtiden, og den enkelte skal have flere kompetencer, som peger mod fremtiden.
Derfor mener HK, at:
Danmark efter krisen bør lave den enkeltstående største investering i efter- og videreuddannelse.
Der her og nu gives bedre adgang til uddannelser for ledige samtidig med, at de beskæftigedes muligheder for efteruddannelse styrkes.
Langt flere ledige skal få ret til jobrettet uddannelse med fokus på de kompetencer, der behøves for at få Danmark op i gear igen.
Der skal sættes massivt ind med grunduddannelse og efter-/videreuddannelse indenfor digitalisering og grøn omstilling.
Der skal afsættes flere midler til erhvervsrettede uddannelser og hele efter-/videreuddannelsesområdet.
Der skal skabes flere praktikpladser.
Der skal satses mere på jobrotation
Det skal være muligt at tage uddannelse på dagpenge eller anden form for understøttelse svarende til fuldt dagpengeniveau.